હાર્દિક પટેલના ધરણાં બાદ એસપીજી દ્વારા અલ્ટીમેટમ અપાતા પાટીદાર સમાજ અને સરકારના પેટમાં ફરી પાણી રેડાયું છે. સિદ્સર ઉમિયાધામના પ્રમુખ જેરામભાઇ વાંસજાળીયાએ જણાવ્યું હતું કે ગુજરાતની છ સંસ્થાવતી લાલજી પટેલને સંબોધીને જણાવ્યું હતું કે ગુજરાતની શાંતિ ન ડહોળાય. વાતાવરણ ન બગડે તે માટે 10 દિવસ રાહ જોવા જણાવ્યું હતું. હાલ સી.કે. પટેલ અને નરેશ પટેલ વિદેશ હોવાથી ચર્ચા થઇ શકી નથી. સરકારને રજૂઆત કરવા જણાવ્યું છે. કોઇ પણ જાતના કાર્યક્રમ ન કરવા અપીલ કરી છે.